**Príprava národných strategických plánov Spoločnej poľnohospodárskej politiky EÚ**

Roman Serenčéš

Ako prebieha príprava národného strategického plánu SPP na Slovensku?

Uvádzam skúsenosti z iných členských krajín:

* Ide o krajiny: Francúzsko (FR), Írsko (IE), Taliansko (IT), Nemecko (DE), Španielsko (ES) a Poľsko (PL).
* Sleduje sa transparentnosť (zverejňovanie informácií, napr. SWOT analýza, cestovné mapy, časové harmonogramy, zápisnice zo stretnutí a seminárov, zoznam subjektov, ktoré boli kontaktované a bol s nimi návrh stratégie prediskutovaný a pod.
* Sleduje sa inkluzívnosť (zapojenie (začlenenie) zainteresovaných strán so špecifickými úlohami a zodpovednosťami.

1. Sledované krajiny majú ukončené konzultácie k SWOT analýze a zverejnené (okrem PL a IE).
2. Vyhodnotenie potrieb majú 4 krajiny, FR vedie celoštátnu diskusiu, IT vedie interné konzultácie a stále ide iba o interné dokumenty
3. Časový harmonogram príprav ovplyvňuje COVID-19.
4. **Oficiálna komunikácia** – pozitíva – ES, FR majú zavedené webstránky, online platformy na zdieľanie informácií pre všetky zainteresované strany, majú uvedené kontakty na zodpovedných ľudí pripravujúcich stratégiu;

- negatíva – málo efektívne informačné kanály, skôr neformálne, pomalé reakcie ministerstva a zodpovedných ľudí na otázky neziskových organizácií a iných odborných a laických združení, spolkov, zväzov a pod.

**Riešenie:** Komisia by mala pripraviť platformu (podľa jej manažérskeho plánu), verejne prístupnú, kde budú všetky informácie o postupoch v strategických plánoch za jednotlivé členské štáty, o zaslaných materiáloch a pod.

Členské štáty by mali zlepšiť komunikáciu, nepretržite a otvorene informovať (krátke videá, mesačné webináre,....) .

Neziskovky a iné združenia by mali aktívne vstupovať do procesu tvorby a neustále požadovať informácie, zároveň by mali informovať širokú verejnosť o postupe pri tvorbe stratégie – najmä z ohľadom na zmeny oproti predchádzajúcemu obdobiu a ich opodstatnenosti a výhodnosti.

1. **Publikovanie a cestovné mapy** – pozitíva – DE a ES majú zverejnené cestovné mapy, FR má časový rozvrh verejnej diskusie;

- negatíva – žiadne cestovné mapy, prístup len pre vybrané osoby, nejasné časové rozvrhy odkazujúce na minulé aktivity,...

**Riešenie:** Komisia by mala podporovať výmenu informácií medzi členskými krajinami a podporovať informovanie verejnosti. Každá členská krajina by mala informovať o príprave strategického plánu a uviesť kontakt na zodpovedné osoby.

ČŠ by mali nasadiť dynamickejšie nástroje na informovanie občanov o dosiahnutom pokroku. Verejnosť by mala poznať presné dátumy dôležitých stretnutí, mítingov, workshopov a míľnikov strategického plánu.

Mimovládky a ostatné organizácie by mali ostro sledovať návrhy v strategickom pláne a porovnávať ich z legislatívou, politikami, SWOT analýzou a potrebami sektora, hodnoteniami ex-ante a pod.

1. **Transparentné a efektívne konzultácie a stretnutia** – pozitíva – workshopy pre tvorbu SWOT analýzy (DE, IE); zápisnice, prezentácie, dokumenty a zoznamy organizácií zúčastnených na konzultáciách s ministerstvom sú uverejnené online (IE); zoznam zúčastnených osôb je dostupný verejne (FR).

- negatíva – stretnutia medzi zodpovednými sú bez záznamu, bez zápisnice; ak zápisnice existujú, tak sú nejasné, slabo odrážajú výsledky a diskusiu; stretnutia na ministerstve sú zľahčované a informačný tok je iba jednosmerný – od zainteresovaných k ministerstvu (FR, IT).

**Riešenie:** Komisia by mala nastaviť jasné kritériá na negociácie a schvaľovanie strategických plánov. Príklady dobrej praxe by mali byť zozbierané a zdieľané členským štátmi. Mala by byť viac podporovaná aplikácia nástrojov politiky.

ČŠ by mali zvýšiť transparentnosť mítingov a zverejňovania pokroku. Musia byť použité efektívne online metódy na uľahčenie komunikácie, zhromažďovania údajov, záverov, článkov, príspevkov z ohľadom na zapracovanie myšlienok mimovládok a pod.

Mimovládky by mali zdieľať príklady dobrej praxe s kolegami z iných členských krajín a odporučiť zlepšenia pre ministerstvá.

1. **Jasnejšie pracovné postupy** – negatíva – žiadna spätná väzba alebo zdôvodnenie po zaslaní pripomienok; nedostatočná zrozumiteľnosť poznámok, ale aj finálneho znenia. Doplnené dokumenty prístupné iba úzkej skupine ľudí. Stále nezrozumiteľné kritériá na uprednostňovanie jednotlivých potrieb a nástrojov. Je to naprieč ČŠ.

**Riešenie**: Komisia musí požadovať jasné kritériá pri tvorbe národného strategického plánu a pri nasadzovaní jednotlivých nástrojov a opatrení. S popisom ich výhod a nevýhod pre ČŠ alebo ich perspektívou pre agrárny sektor a všetkých zúčastnených.

ČŠ by mali mať jasné pravidlá na písomné pripomienkovanie vrátane dátumov; na zber pripomienok môžu byť využité šablóny, všetky pripomienky a príspevky by mali byť zverejnené.

Mimovládky by mali žiadať orgány ČŠ o jasnú písomnú konzultačnú procedúru s využitím príkladov dobrej praxe z iných členských štátov.

1. **Lepšie a väčšie zapojenie vedcov, občianskej spoločnosti a mimovládok** – v členských krajinách sa na tvorbe programu rozvoja vidieka a v súčasnosti na národnom strategickom pláne podieľajú stále tí istí „odborníci“. To obmedzuje pohľad a príspevok iných ľudí, aktérov.

**Riešenie:** Komisia by mala zabezpečiť zriadenie monitorovacích výborov na koncept strategických plánov, pripraviť nástroje na kontrolu úrovne konzultácií pri formovaní strategického plánu.

ČŠ by mali zabezpečiť širokú diskusiu o strategickom pláne – ministerstvá, obce, mestá, VÚC, samosprávne poľnohospodárske a potravinárske organizácie, štatistické organizácie, rôzne zväzy, environmentálne organizácie, lesníci, poľovníci, včelári, poľnohospodári, potravinári, ekológovia, vedeckí pracovníci, vodohospodári, pôdni znalci, informatici, dátoví špecialisti, znalci mobilných technológií, atď.

Mimovládky by mali preklenúť informačné a dôkazné medzery o budúcnosti, oslovovať občanov a progresívnych tvorcov politiky, zbierať názory a informácie, spolupracovať s mimovládkami s iných členských krajín; pracovať na informačných kampaniach a mobilizovať kolektívne akcie za moderné, udržateľné, environmentálne poľnohospodárstvo, potravinárstvo, lesy a vidiek.

1. **Záver** – transparentnosť a zapojenosť verejnosti do tvorby strategického plánu je minimálna. Zároveň je potrebné povedať, že úplná transparentnosť verejného rozhodovania nie je možná.

Návrh nariadenia o SPP po roku 2020 je veľmi zložitý, chce to zjednodušenie**.**

ČŠ musia zabezpečiť otvorenú diskusiu s reálnym zapracovaním schválených pripomienok, dostupnosť informácií, vysvetľovanie postojov a zrozumiteľné zadefinovanie postupov, termínov a kritérií pri tvorbe národného strategického plánu SPP EÚ.